શહેરનાં સંતકવરામ ચોકમાં ૧૭ દિવસ પહેલાં જુની અદાવતે ફાયરીંગ કરી યુવાનને ગંભીર ઈજા કરવાનાં ગુનામાં ફરાર આરોપીને એલ.સી.બી. ટીમે ઝડપી લઈ ધોરણસર કાર્યવાહી કરી હતી. ગઇ તા.૨૪/૦૮નાં રોજ મોડી રાતનાં દોઢેક વાગ્યે નંદલાલ પંજુમલ રોહિડા રહે.સીંધુનગર, ભાવનગર વાળા ભાવનગર, કાળાનાળા, સંત કંવરરામ ચોક, અશોક જયુસ સેન્ટર સામે તેનાં મિત્ર દિનેશભાઇ મોહનલાલ સાથે ઉભા હતાં. ત્યારે રવિ ધરમદાસ મટનવાળો તથા ભરત ગોરધનદાસ વલેચા ડીઓ સ્કુટર ઉપર આવી ભરત વલેચા એ નીચે ઉતરી દિનેશનો કાંઠલો પકડી ગાળો દઇ પોતાની પાસે રહેલ ગનમાંથી ફાયરીંગ કરી દિનેશનાં પેટનાં ભાગે ગોળી મારી ભાગી ગયેલ હતાં.જે અંગે નંદલાલ પંજુમલ રોહિડા ઉપરોકત બંને ઇસમો વિરૂધ્ધ નિલમબાગ પોલીસ સ્ટેશનમાં ફરીયાદ દાખલ કરાવેલ.